Інтервю

Інтервю́ () —  бесіда авадь письмовоє подаваня інформації за опредїленым планом через безпосередный контакт вывідача (інтервюера) із звідованым (респондент) обовязковов фіксаціёв відповідї. В соціолоґії хоснує ся як єден із основных методїв збераня первотної соціолоґічної інформації. В журналістіцї є самостойным жанром, що представляє обществу значущу новину у подобі відповідї особы на звіданя новинаряinterview.

Традіційный формат інтервю з двома особами, даколи называный лицём до лиця, дає возмогу ставити прямі звіданя тай уточнёвати відповідї, тым самым інтервюер годен лїпше оцїнити точность тай релевантность відповідий. Се гнучкый формат у тому смыслї, що слїдуючі звіданя мож адаптовати для коректуры передущых відповідий. Крім того, се заберат возможнї выкривеня інформації через другі стороны. 

 Контексты 

 Достаня роботы. Переговор – се офіціална консултація для оцїнкы кваліфікації кандідата на даяку посадуThe Value or Importance of a Job . Єдным із видїв переговора є інтервю за конкретным трафунком, під час якого кандідата звідают ся щось, дают завданя авадь выклик і просят рішити проблему. Технолоґії відкрыли нові возмогы для відбываня інтервю; наприклад, відеочет дозволив проводити інтервю з кандідатами здалека, через інтернет.

 Псіхолоґія. Псіхолоґы хоснуют методы тай технікы інтервюваня, обы порозуміти тай помочи свойым паціентам. Під час псіхіатричного інтервю псіхіатр, псіхолоґ авадь медсестра дают дакілько звідань для довершеня того, що называт ся псіхіатричнов оцїнков. Даколи інтервюер звідат двох людий, сись формат кличе ся парным інтервюванёмUsing Joint Interviews to Add Analytic Value. Крімінолоґы тай детектівы хоснуют коґнітні інтервю з очевидцями тай жертвами, обы попробувати выяснити, що іменно мож спомнити з міста злочина, доты як конкретні припомненя зачнут пропадати у тямцїRand Corporation. (1975) The criminal investigation process (Vol. 1–3). Rand Corporation Technical Report R-1776-DOJ, R-1777-DOJ, Santa Monica, CA. 

 Журналістіка тай другі медіа. Як правило, репортеры, котрі высвітлюют журналістську історію, проводят інтервю по телефону тай особно, обы достати інформацію для свої публікації. Репортеры ищи годнї брати інтервю у державных чиновників тай політичных кандідатів для етера. У ток- авадь радіо-шоу телеведучый бере інтервю у єдного авадь дакількох чилядника на тему, котру звычаём выберат ведучый, даколи для забавы, а а даколи для інформаційных цїлїв. Такі інтервю часто стирьхают сяInterviewing for Radio — Jim Beaman.

 Одкликаня 

 (укр.) Інтерв'ю // Літературознавча енцеклопедія : у 2 т. / авт.-уклад. Ю. І. Ковалів. — Київ : ВЦ «Академія», 2007. — А — Л. — С. 427.
 (анґл.) Merriam Webster Dictionary, Interview , Dictionary definition.
Катеґорія:Статя написана верьховинськым діалектом